Prijave
na novosti | Odjava
| Uredi
svoj profil

Uvodnik

Pred vama je 4.
broj newslettera za razvojne inženjere! Iako se nama
možda čini kao da ga radimo već čitavu vječnost, to nije ništa
u usporedbi s radom Microsoftove zajednice razvojnih inženjera
u Hrvatskoj - naime, približava se već 5. obljetnica rada,
druženja i zanimljivih predavanja. Izbjeći ćemo nabrajanje
pojedinaca zaslužnih za taj uspjeh, jer bi gotovo sigurno
nekog previdjeli - sve o proteklih 5 godina rada moći ćete
saznati na sljedećem sastanku o kojem možete pročitati pri dnu
ovog newslettera.

Trenutno se nalazimo u
zatišju pred buru. Iza nas su vrlo uspješni Security Daysi i
Mobility Day, a pred nama još uvijek negdje u daljini najveća
Microsoftova konferencija u Hrvatskoj, Microsoft WinDays 2005.
Iako je početak konferencije udaljen više od 4 mjeseca, već su
pripreme u tijeku. No, bit će vremena za informacije o
WinDaysima u narednim mjesecima. Do tada, želimo vam ugodno
čitanje i ugodne božićne i novogodišnje praznike!

Novosti
i najave

Upoznajte
Avalon na Windowsima XP

Longhorn
nam se približava polako, ali sigurno! Microsoft je za
sve MSDN
pretplatnike objavio Avalon Community Technology
Preview (pod Tools, SDKs, and DDKs - Platform
Tools, SDKs, and DDKs) koji je poseban po tome što
omogućava isprobavanje Avalona i na drugim operativnim
sustavima osim Longhorna - i na Windowsima XP! Sve što
vam treba je .NET Framework 2.0 i možete isprobati kako
je izrađivati aplikacije koje su temeljene na Avalonu i
vidjeti kako će cijela stvar izgledati u Longhornu. Za
početak krenite od WinFX SDK
dokumentacije gdje ćete naći pregršt tehničkih članaka
koji daju konkretne primjere koda i objašnjavaju način
rada. Nakon toga? Što god poželite - od proučavanja Avalon
kontrola i data-binding
servisa pa sve do učenja o bogatim 2D
vektorskim mogućnostima i stvaranju
i manipuliranju 3D objektima.

SQL
Server 2005 Express Edition - iskoristite Express
Manager!

Želite
li se upustiti u proučavanje nove verzije SQL Servera
2005, s već spominjanih stranica labs.msdn.microsoft.com
možete preuzeti SQL Server 2005 Express Edition Beta 2.
No, što vam u ovom trenutku može biti mnogo korisnije, s
istih stranica možete preuzeti i SQL Server 2005 Express
Manager kao zasebnu komponentu. Radi se o besplatnom
alatu za upravljanje bazama podataka izgrađenom na .NET
Frameworku 2.0. Uz SQL Server 2005, njime možete
upravljati i drugim inačicama te baze podataka pa vam
tako taj alat može poslužiti i za SQL Server 2000 te
pogotovo za MSDE, za kojeg nije postojala upravljačka
okolina.

CLR
u drugim bazama podataka

I
dok željno iščekujemo pojavu SQL Servera 2005 koji će,
među ostalim novitetima, donijeti integraciju CLR-a i
baze podataka što će omogućiti pisanje stored
procedura u nekom od .NET jezika, od različitih
proizvođača baza podataka stižu potvrde ovog koncepta.
Tako je Oracle najavio
korištenje CLR-a u svojoj 10g bazi (Release 2).
Istovremeno, IBM već
podržava CLR u svojoj DB2 V8.2 bazi. Što reći nego -
budućnost CLR-a u bazama i pisanja stored
procedura u .NET jezicima je zajamčena!

Programiranje

NUnit i testiranje
aplikacija

Danas
gotovo da i ne možemo zamisliti razvoj bilo kakvog
softvera bez barem najjednostavnijeg testiranja i
provjeravanja od strane samog programera. Tu se može
raditi o jednostavnim metodama poput ručnih testova ili
detaljnog iščitavanja koda, no najčešće će se za tu
svrhu ipak koristiti neki alat. Vjerojatno najbolji u
svojoj kategoriji je NUnit, okolina za
unit-testing za sve .NET jezike. U sklopu njega
dobivate aplikaciju s grafičkim sučeljem za testiranje
te konzolnu aplikaciju koja će poslužiti ako želite
testove koda integrirati u druge procese. U svakom
slučaju, bilo da ste hobi-programer ili se
programiranjem bavite profesionalno (a nekim čudom još
ne koristite NUnit) - isprobajte ga odmah.

Korištenje
web-servisa bez IIS-a

Web-servisi
ušli su u svaku poru programiranja za web, no zapitajmo
se - da li su oni zapravo toliko usko vezani za web?
Možemo li uopće zamisliti korištenje web-servisa bez
"weba"? Naravno da možemo, a upravo to pokazuje i
najnoviji članak objavljen u MSDN Magazineu naslova "Run
ASMX without IIS". Tekst će vas, uz primjere koda,
provesti kroz arhitekturu HTTP-a i načine na koji se
obrađuju zahtjevi da bi na kraju naučili implementirati
vlastiti web-server i bili u mogućnosti koristiti
web-servise i na desktopu.

Novosti u
Visual Basicu 2005

Taman
kad ste svladali objektno orijentirano programiranje i
migrirali s Visual Basica 6 na .NET, Microsoft vam
sprema nove novitete u Visual Basic programiranju. No
bez straha - radi se o već dugo očekivanim poboljšanjima
i sitnicama koje bi vam trebale olakšati programerski
život. Želite li se upoznati s novitetima u Visual
Basicu 2005, preporučujemo članak
u kojem ćete pronaći i niz komadića koda, a obrađeni su,
među ostalim, XML komentari, generics, globalne
ključne riječi, djelomični tipovi i objekt My. Želite li
pak više saznati o mogućnostima objekta My i posebice
My.Settings u Visual Basicu 2005, pročitajte članak
koji će vam objasniti koliko jednostavnije postaje
spremanje korisničkih postavki i postavki same
aplikacije. Za sve druge informacije o programiranju u
Visual Basicu, na raspolaganju vam stoji već poznati URL
- msdn.microsoft.com/vbasic/.

Zanimljivosti
i download

Dilbert
web-servis

Želite
li u svoje aplikacije dodati svakodnevno nove
Dilbert stripove, iskoristite web-servise! Na
raspolaganju vam stoji DailyDilbert
web-servis koji će vam dostaviti sliku ili
putanju do slike najnovijeg stripa.

Generiranje
teksta u Wordu

Želite
li na brzinu ubaciti veće količine teksta u Word,
više se ne trebate zamarati ručnim upisivanjem
rečenica poput "Lorem ipsum...", već to Word može
obaviti za vas. Jednostavno upišite "=rand(5,10)"
i stvorit će se 5 odlomaka s po 10 rečenica
(naravno, upišite naredbu bez navodnika i slobodno
mijenjajte parametre u zagradama). Isto vrijedi i
za Outlook i druge programe koji koriste Word kao
uređivač. Ovim postupkom se generiraju rečenice
koje koriste sve znakove abecede pa ćete, ako
koristite engleski Office, dobiti poznatu "The
quick brown fox jumps over the lazy dog". No
koristite li hrvatski Office, dobit ćete rečenicu
na hrvatskom - znate li koju?

Primjeri
izvještaja za Reporting Services

Na
web-stranicama
s dodacima za SQL Server 2000 Reporting
Services možete preuzeti tri skupine izvještaja
koji će vam pomoći u izradi vlastitih i kao
ogledni primjer. Tako možete preuzeti izvještaje
za CRM i prodajne aktivnosti, za Exchange i
izvještaje o administraciji e-maila te za
financijske izvještaje. U svakom paketu dolazi i
baza podataka s podacima za primjer, što će
uvelike ubrzati vaše prve korake u izradi složenih
izvještaja.

Sigurnost
web-servisa uz hands-on lab

Želite
li svladati sigurnosne aspekte Web Services
Enhancementsa 2.0 i naučiti kako izrađivati
sigurne web-servise, nema boljeg načina do
preuzimanja hands-on laba s Microsoft
Downloads stranica. U paketu ćete pronaći
izvorni kod pisan u VB.NET-u i C#-u te Word
dokument koji će vas voditi kroz sve korake
hands-on laba.

Microsoftova
zajednica i newsgrupe

5 godina Microsoftove
zajednice u Hrvatskoj!

Vjerovali
ili ne, Microsoftova zajednica u Hrvatskoj uskoro slavi
5 godišnjicu! Nakon dugogodišnjeg upornog promicanja od
strane iznimnih pojedinaca i nakon 47. uspješno održanih
sastanaka, u Zagrebu će se 17.12.2004 (petak) održati
48. sastanak SQL / DEV grupe u posebnom svečanom
raspoloženju. Pozivamo sve zainteresirane da nam se
pridruže! Više informacija, kao i inače, na mscommunity.net
portalu.

Savjeti
s newsgrupa

Da
li je bolje slike držati u SQL bazi ili odvojeno u
direktorijima, a u bazu pohraniti samo putanju do slike?
Kakva su općenito iskustva u radu sa slikama i
bazom?
Mnogo je bolji pristup u bazi pohraniti
samo linkove za slike, jer tako lakše radite sa slikama,
imate mogućnost kompresiranja u NTFS-u, lakše
particioniranje backupa te je znatno manja
veličina baze podataka što će u konačnici utjecati na
brzinu rada. Po iskustvima, spremanje slika u bazu je
doslovno ubijalo poslužitelj i ne može se niti
usporediti sa spremanjem
linkova.
microsoft.private.croatia.sql,
26.11.2004

Koja je to grupa korisnika
Debugger Users?
To je grupa koja se stvori pri
instalaciji Visual Studia 6.0 / .NET da bi korisnici
mogli debuggirati aplikacije. Oni imaju veća
prava nego obični korisnici, no ipak ne
administrativna.
microsoft.private.croatia.security,
2.12.2004

Broj
4

Prosinac 2004.

U
ovom izdanju:

Uvodnik

Novosti
i najave

Programiranje

Zanimljivosti
i download

Microsoftova
zajednica i newsgrupe

Događanja

•

VSLive! - Visual
Studio Developer Conference
6.2.2005 -
10.2.2005
San Francisco, USA;
13.4.2005 -
16.4.2005
Toronto, Canada

•

WinDays 2005

26.4.2005 -
29.4.2005
Opatija

Zanimljivi
blogovi

Ima
li što bolje od dobrog bloga? Naravno - stotine
blogova ljudi okupljenih na Microsoftovim
konferencijama. Na sljedećim web-stranicama pronaći ćete
blogove predavača, sudionika, organizatora i
novinara s informacijama vezanih uz sadržaj konferencija
i teme predavanja, no i gomile aktualnih podataka
vezanih uz pojedine tehnologije i proizvode.

•

TechEd 2004
Bloggers

•

PDC Bloggers

•

DevDays
Bloggers

•

Windows Mobile
Bloggers

Jeste
li znali?

Sjećate
li se Jay Roxea, VB Product Managera, koji je u
7. mjesecu u sklopu VB.NET World Toura održao
predavanja u Zagrebu? Svoja iskustva pretočio je u kolumnu
{End Bracket} objavljenu u MSDN Magazineu u kojoj
piše: "Some of the best memories include ... hanging
out with developers until 1 AM in Croatia". Na
službenim stranicama VB.NET
World Toura možete pronaći čak i slike i pohvale
hrvatskom communityu!

Microsoft je
nedavno objavio beta verziju MSN web-tražilice
koja se odlikuje povezanošću s dodatnim izvorima
podataka, poput Encarte, kao i drugim zgodnim
mogućnostima. Iako programere još čeka mnogo posla do
finalne verzije, posjetite i isprobajte pretraživač već
danas na adresi beta.search.msn.com.

Određen je datum sljedećeg održavanja dugo
iščekivane PDC konferencije (Professional Developers
Conference) - od 13. do 16. rujna 2005. u Los
Angelesu. Više informacija na službenom
webu.

Razveselite
svoje najbliže za Božić!

Kupite
im Visual Studio 2003 Special Edition u koji je uključen
i Windows Server 2003 i SQL Server 2000. Više
informacija...

Imagine
Cup 2005

Studenti,
pažnja! Želite li pokazati svoju kreativnost, dokazati
se u programiranju, izradi poslovnog plana ili
poznavanju Microsoftovih tehnologija te pritom vidjeti
Japan, prijavite se na Imagine Cup 2005. Više
informacija...

Brzi
linkovi

•

Microsoft
Hrvatska - informacije za razvojne inženjere

•

10
najčešćih nedoumica o MSDN pretplati

•

Kako
vam Microsoft može pomoći

Za
odjavu primanja ovog newslettera odgovorite na poruku i upišite
UNSUBSCRIBE u polje Predmet (Subject). Odjaviti se možete i na
Microsoftovoj web-stranici,
gdje možete upravljati svim postavkama Microsoft.com komunikacije.

Pravne
informacije

Newsletter je poslao Microsoft Hrvatska,
Turinina 3, 10010 Zagreb.

Prijave
na novosti | Odjava
| Uredi
svoj profil

© 2004
Microsoft Hrvatska d.o.o.  Uvjeti
uporabe | Izjava o
privatnosti